pythainlp/thailaw-v1.0 huggingface dataset:
คําสั่งกรมบังคับคดี

ที่ 264/2548

เรื่อง การปฏิบัติงานสํานวนบังคับคดีแพ่งในส่วนกลาง

-----------------------

          เพื่อให้การปฏิบัติงานสํานวนการบังคับคดีแพ่งในส่วนกลางดําเนิน ไปด้วยความเรียบร้อย รวดเร็ว มีประสิทธิภาพ และสอดคล้องกับการแบ่งส่วนราชการของกรมบังคับคดี จึงมีคําสั่งดังต่อไปนี้ 


ข้อ ๑ ให้ยกเลิกคําสั่งกรมบังคับคดีที่ 777/2545 ลงวันที่ 25 ธันวาคม 2545 เรื่อง การปฏิบัติงาน ในสํานวนบังคับคดีแพ่ง


ข้อ ๒ ให้ฝ่ายคําคู่ความ สํานักงานเลขานุการกรม มีหน้าที่รับหมายบังคับคดีจากศาลทุกศาล เพื่อดําเนินการจัดทําสารบบคุมสํานวนและจัดเก็บด้วยระบบคอมพิวเตอร์


ข้อ ๓ ให้กองยึดทรัพย์สิน ทั้งเรื่องบังคับคดีและดําเนินการตามหมายบังคับคดี หากเป็น กรณีขออายัดทรัพย์สินให้ส่งเรื่องให้กองอายัดทรัพย์สินดาเนินการ 


ข้อ ๔ ให้กองยึดทรัพย์สินส่งสํานวนให้กองจําหน่ายทรัพย์สิน เนินการต่อไปเมื่อได้ดําเนินการดังต่อไปนี้แล้ว

          4.1 รายงานศาลขออนุญาตขายทอดตลาดทรัพย์ที่ยึดและได้รับคําสั่งอนุญาตจากศาลให้ขายแล้ว

          4.2 ได้รับแจ้งราคาประเมินเป็นหนังสือจากสํานักงานวางทรัพย์กลางหรือ คณะกรรมการกําหนดราคาทรัพย์

          4.3 ผู้รับจํานองแถลงวิธีการขาย ส่งต้นฉบับเอกสารสิทธิและสัญญาจํานองแล้ว ทั้งนี้ ให้ใช้กับสํานวนบังคับคดีแทนด้วย


ข้อ ๕ ในกรณีมีการจัดการบังคับคดีไว้ตามกฎหมายก่อนรายงานขออนุญาตขายทอดตลาด หรือก่อนศาลมีคําสั่งอนุญาตให้ขายทอดตลาด หรืออยู่ระหว่างดําเนินการตามข้อ 4 เมื่อเหตุแห่งการงด การบังคับคดีสิ้นสุดลงแล้วให้เจ้าพนักงานบังคับคดีกองยึดทรัพย์สินรีบปฏิบัติงานในสํานวนเรื่องนั้นต่อไป ตามข้อ 4 แล้วส่งสํานวนให้กองจําหน่ายทรัพย์สินดําเนินการ


ข้อ ๖ คดีของศาลในเขตกรุงเทพมหานคร ขอให้สํานักงานบังคับคดีจังหวัดหรือสาขา บังคับคดีแทน ให้อยู่ในความรับผิดชอบของกองยึดทรัพย์สินดําเนินการจนเสร็จสิ้นจนถึงส่งสํานวนให้ กองคํานวณและเฉลี่ยทรัพย์ ดําเนินการ


ข้อ ๗ ให้กองยึดทรัพย์สินเป็นผู้เก็บรักษาต้นฉบับโฉนด เอกสารกรรมสิทธิ์ห้องชุด สัญญาจํานอง และเอกสารสิทธิ์ต่าง ๆ และมีหน้าที่เบิกจ่าย หรือตนเอกสารดังกล่าวให้แก่บุคคลตามที่ผู้อํานวยการกอง ยึดทรัพย์สิน ผู้อํานวยการกองจําหน่ายทรัพย์สินหรือผู้ที่ได้รับมอบหมายแล้วแต่กรณี มีคําสั่งอนุญาตเท่านั้น

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                              สั่ง ณ วันที่ 9 มิถุนายน พ.ศ. 2548

 

                                                                                               (ลงชื่อ)ไกรสร บารมีอวยชัย

                                                                                                (นายไกรสร บารมีอวยชัย)

                                                                                                    อธิบดีกรมบังคับคดี
คําสั่งนายทะเบียน

ที่ 34/2542

เรื่อง ให้แก้ไขกรมธรรม์คุ้มครองผู้ประสบภัยจากรถ

---------------------------------------

          เพื่อให้สอดคล้องกับกรมธรรม์ประกันภัยรถยนต์ ที่ได้มีการแก้ไขปรับปรุง อาศัยอํานาจตามความในมาตรา 29 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่ง ดังนี้


ข้อ ๑ ให้ยกเลิกความในข้อ 18.8, 18.9, 18.10 และ 18.11 ของกรมธรรม์คุ้มครองผู้ประสบภัยจากรถ และให้ใช้ความต่อไปนี้ แทน

          18.8 การใช้ในการแข่งขันความเร็ว


ข้อ ๒ คําสั่งนี้ให้บังคับใช้สําหรับกรมธรรม์ประกันภัยที่มีระยะเวลาประกันภัยเริ่มต้น ตั้งแต่วันที่ 1 มกราคม พ.ศ. 2543 เป็นต้นไป


ผู้มีอํานาจลงนาม - สั่ง ณ วันที่ 3 ธันวาคม พ.ศ. 2542

นรวัฒน์  สุวรรณ

อธิบดีกรมการประกันภัย

นายทะเบียน
คําสั่งนายทะเบียน

ที่ 14/2542

เรื่อง การเปลี่ยนแปลงอัตราเบี้ยประกันภัยรถยนต์

-----------------------------------------

         เพื่อให้อัตราเบี้ยประกันภัยรถยนต์ สอดคล้องกับสภาพความเสี่ยงภัยที่เกิดขึ้น อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนมีคําสั่งเปลี่ยนแปลงอัตราเบี้ยประกันภัยรถยนต์ดังนี้


ข้อ ๑ ให้เพิ่มเบี้ยประกันภัย สําหรับการคุ้มครองการชน (กช.) ได้อีกไม่เกิน 1,500 บาท จากอัตราเบี้ยประกันภัยขั้นสูงที่ใช้อยู่ในปัจจุบัน


ข้อ ๒ ให้เพิ่มเบี้ยประกันภัย สําหรับการคุ้มครองทรัพย์สินของบุคคลภายนอก (ทส. เพิ่ม) ได้อีกไม่เกิน 500 บาท จากอัตราเบี้ยประกันภัยเพิ่มขั้นสูงที่ใช้อยู่ในปัจจุบัน


ข้อ ๓ การเพิ่มเบี้ยประกันภัยตามข้อ 1 และข้อ 2 ให้ใช้กับทุกรหัสรถตามพิกัดอัตราเบี้ยประกันภัย


ข้อ ๔ ส่วนอัตราเบี้ยประกันภัย สําหรับความคุ้มครองอื่น ๆ นอกจากความคุ้มครองตามข้อ 1 และข้อ 2 ให้คงไว้ตามเดิม


ข้อ ๕ คําสั่งนี้ให้ใช้บังคับตั้งแต่วันที่ 1 มิถุนายน พ.ศ. 2542 เป็นต้นไป


ผู้มีอํานาจลงนาม - สั่ง ณ วันที่ 18 พฤษภาคม พ.ศ. 2542

บรรพต  หงษ์ทอง

อธิบดีกรมการประกันภัย

นายทะเบียน
คําสั่งนายทะเบียน

ที่ 56/2543

เรื่อง ให้เพิ่มเติมแบบ ข้อความ และพิกัดอัตราเบี้ยประกันภัยรถยนต์

------------------------------------------

          เพื่อเป็นการตอบสนองความต้องการของผู้เอาประกันภัย ที่จะจัดให้มีการประกันภัยให้สอดคล้องกับสภาพความเสี่ยงภัยของตน อาศัยอํานาจตามความในมาตรา 29 วรรคสอง และมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังนี้


ข้อ ๑ ในการพิจารณารับประกันภัย บริษัทอาจขยายความคุ้มครองความเสียหายต่อชีวิต ร่างกาย หรืออนามัยของบุคคลภายนอก เฉพาะในส่วนของบุคคลภายนอกที่อยู่นอกรถยนต์คันเอาประกันภัย ให้มีจํานวนเงินเอาประกันภัยสูงกว่าในส่วนบุคคลภายนอกที่โดยสารอยู่ใน หรือกําลังขึ้น หรือกําลังลงจากรถยนต์คันเอาประกันภัยได้ ทั้งนี้ ภายใต้เงื่อนไขดังต่อไปนี้

          (1) การประกันภัยนั้นจะต้องคุ้มครองความเสียหายต่อชีวิต ร่างกายหรืออนามัยของบุคคลภายนอก ตั้งแต่ 1,000,000 บาทต่อคนขึ้นไป

          (2) จํานวนเงินเอาประกันภัยที่ขยาย ให้ขยายไปเป็นไม่จํากัดความรับผิดต่อคน และต่ออุบัติเหตุแต่ละครั้ง และ

          (3) การขยายความคุ้มครองดังกล่าว ไม่เป็นผลให้บริษัทเรียกเก็บเบี้ยประกันภัยเพิ่ม


ข้อ ๒ เมื่อมีการขยายจํานองเงินเอาประกันภัย ตามข้อ 1 ให้บริษัทออกเอกสารแนบท้ายตามแบบ ร.ย. 29 ที่แนบท้ายคําสั่งนี้


ข้อ ๓ คําสั่งนี้ให้มีผลใช้บังคับตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 11 กันยายน พ.ศ. 2543

นววัฒน์  สุวรรณ

อธิบดีกรมการประกันภัย

นายทะเบียน
คําสั่งนายทะเบียน

ที่ 1/2543

เรื่อง เลื่อนกําหนดระยะเวลาให้บริษัทประกันวินาศภัย

ยื่นรายงานการประกันภัยรถยนต์ภาคสมัครใจ

--------------------------------------

         ตามที่นายทะเบียนได้มีคําสั่งที่ 32/2542 เรื่อง ให้บริษัทประกันวินาศภัยยื่นรายงานการประกันภัยรถยนต์ภาคสมัครใจ ลงวันที่ 24 พฤศจิกายน พ.ศ. 2542  ทั้งนี้ เพื่อให้ได้มาซึ่งสถิติและข้อมูลเกี่ยวกับการประกันภัยรถยนต์ โดยให้มีผลใช้บังคับสําหรับการประกันภัยที่มีระยะเวลาเริ่มต้นตั้งแต่วันที่ 1 มกราคม พ.ศ. 2543 เป็นต้นไป นั้น

         เนื่องจากคณะกรรมการนโยบายธุรกิจประกันวินาศภัย ได้มีมติเมื่อวันที่ 24 ธันวาคม 2542 ให้มีการพิจารณาทบทวนแบบ ข้อความ กรมธรรม์ประกันภัยและพิกัดอัตราเบี้ยประกันภัยรถยนต์ออกไป มีกําหนดระยะเวลา 3 เดือน นับตั้งแต่วันที่ 1 มกราคม 2543 เป็นต้นไป นายทะเบียนจึงได้มีคําสั่งที่ 36/2542 ลงวันที่ 30 ธันวาคม 2542 ให้เลื่อนระยะเวลาการบังคับใช้แบบ ข้อความกรมธรรม์ประกันภัยรถยนต์และพิกัดอัตราเบี้ยประกันภัยรถยนต์ออกไป มีกําหนดระยะเวลา 3 เดือน

         อาศัยอํานาจตามความในมาตรา 49 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งให้เลื่อนระยะเวลาการบังคับใช้คําสั่งนายทะเบียนที่ 32/2542 เรื่อง ให้บริษัทประกันวินาศภัยยื่นรายงานการประกันภัยรถยนต์ภาคสมัครใจ ลงวันที่ 24 พฤศจิกายน พ.ศ. 2542 ออกไป จนกว่าจะมีคําสั่งเปลี่ยนแปลง


ผู้มีอํานาจลงนาม - สั่ง ณ วันที่ 18 มกราคม พ.ศ. 2543

นรวัฒน์  สุวรรณ

อธิบดีกรมการประกันภัย

นายทะเบียน
คําสั่งกรมบังคับคดี

ที่ 267/2548

เรื่อง การประเมินราคาเพื่อประกอบการขายทอดตลาดทรัพย์สินในส่วนกลาง

-----------------------------

          เพื่อให้การประเมินราคาทรัพย์สินประกอบการขายทอดตลาดในคดีแห่งในส่วนกลางเป็นไปด้วยความเรียบร้อย รวดเร็ว และมีประสิทธิภาพยิ่งขึ้น จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีดังต่อไปนี้

          1.1 คําสั่งกรมบังคับคดีที่ 228/2534 ลงวันที่ 9 กรกฎาคม 2534 เรื่อง การปฏิบัติ หน้าที่เกี่ยวกับการประเมินราคาทรัพย์

          1.2 คําสั่งกรมบังคับคดี 450/2539 ลงวันที่ 10 กันยายน 2539 เรื่อง การประเมิน ราคาทรัพย์สินในส่วนกลาง

          1.3 คําสั่งกรมบังคับคดีที่ 782/2545 ลงวันที่ 27 ธันวาคม 2545 เรื่อง การประเมิน ราคาเพื่อประกอบการขายทอดตลาดทรัพย์ในส่วนกลาง


ข้อ ๒ เมื่อเจ้าพนักงานบังคับคดี ดอสังหาริมทรัพย์ซึ่งมีราคาประเมินขณะยึดตั้งแต่ 1,500,000 บาท (หนึ่งล้านห้าแสนบาท) ขึ้นไปหรือมีราคาต่ํากว่า 1,500,000 บาท (หนึ่งล้านห้าแสนบาท แต่เจ้าพนักงานบังคับคดีเห็นสมควร ก่อนนําทรัพย์นั้นออกขายทอดตลาดให้เจ้าพนักงานบังคับคดีขอให้ พนักงานประเมินราคาทรัพย์ สํานักงานวางทรัพย์กลาง ประเมินราคาทรัพย์ดังกล่าวและให้ใช้เป็นราคา ประกอบดุลพินิจในการขายด้วยทุกกรณี


ข้อ ๓ ในการขายทอดตลาดห้องชุดซึ่งมีราคาประเมินขณะยึดต่ํากว่า 1,500,000 บาท (หนึ่งล้าน ห้าแสนบาท) ให้ใช้ราคาประเมินของหน่วยงานของรัฐที่มีหน้าที่ในการประเมินราคาที่ดิน ประกอบ ดุลพินิจในการขายทอดตลาดด้วย


ข้อ ๔ ให้พนักงานประเมินราคาทรัพย์ สํานักงานวางทรัพย์กลาง ประเมินราคาทรัพย์และแจ้งผล การประเมินให้เจ้าพนักงานบังคับคดีทราบภายใน 15 วันนับแต่ได้รับเรื่องไว้ ให้ผู้อํานวยการกองกวดขันดูแล ให้ดําเนินการให้แล้วเสร็จในระยะเวลาดังกล่าว

          หากไม่สามารถประกาศขายทอดตลาดได้ภายในระยะเวลาอันสมควร การขายทอดตลาดไว้เนื่องมาจากเหตุดังกล่าวให้ถือว่าเป็นความบกพร่องของพนักงานผู้ประเมิน และผู้อํานวยการกองด้วย หรือมีการงด หัวหน้าฝ่าย


ข้อ ๕ กรณีประเมินราคาทรัพย์สินที่ถูกยึดหรืออายัดซึ่งมีราคาตั้งแต่ 20,000,000 บาท (ยี่สิบล้านบาท) ขึ้นไปหรือประเมินราคาทรัพย์สินที่ถูกยึดหรืออายัดของบุคคลสําคัญหรือบุคคลที่มีฐานะ ทางสังคม หรือเป็นที่สนใจของประชาชนตามคําขอของเจ้าพนักงานบังคับคดีหรือเจ้าพนักงานพิทักษ์ทรัพย์ เมื่อได้ดําเนินการเสร็จแล้ว ให้รายงานอธิบดีหรือรองอธิบดีผู้ได้รับมอบหมายทราบโดยเร็ว 


ข้อ ๖ ให้เจ้าพนักงานพิทักษ์ทรัพย์ถือปฏิบัติโดยอนุโลม

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                              สั่ง ณ วันที่ 8 มิถุนายน พ.ศ. 2548

 

                                                                                                (ลงชื่อ)  ไกรสร บารมีอวยชัย

                                                                                                 (นายไกรสร บารมีอวยชัย)

                                                                                                     อธิบดีกรมบังคับคดี
คําสั่งกรมบังคับคดี

ที่ 265/2548 

เรื่อง การปฏิบัติหน้าที่ของเจ้าพนักงานในการบังคับคดี

-------------------------

          เพื่อให้การบังคับคดีตามคําพิพากษาหรือคําสั่งของศาลมีความโปร่งใส ยุติธรรม อันเป็นการเสริมสร้างภาพลักษณ์ที่ดีของกรมบังคับคดี จึงให้เจ้าพนักงานถือปฏิบัติดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 43/2530 ลงวันที่ 9 กุมภาพันธ์ 2530 เรื่อง การปฏิบัติ หน้าที่ของเจ้าพนักงานในสังกัดกรมบังคับคดี 


ข้อ ๒ ในการปฏิบัติหน้าที่ตามคําพิพากษาหรือคําสั่งของศาลต้องปฏิบัติหน้าที่ด้วยความซื่อสัตย์ สุจริต เที่ยงธรรม ถูกต้องตามกฎหมาย ปราศจากอคติ 


ข้อ ๓  ให้ปฏิบัติหน้าที่ราชการตามคําสั่งอันชอบด้วยกฎหมายของผู้บังคับบัญชาและตามลําดับชั้น การบังคับบัญชา เว้นแต่จะมีคําสั่งหรือได้รับอนุญาต 


ข้อ ๔ ในการปฏิบัติหน้าที่ห้ามมิให้ประพฤติหรือกระทําการดังต่อไปนี้

          4.1 เรียก รับ หรือยอมจะรับเงินหรือผลประโยชน์อื่นใดจากความหรือผู้แทนหรือ ผู้มีส่วนได้เสียในคดีเป็นกรณีพิเศษนอกเหนือจากที่กฎหมาย ระเบียบหรือคําสั่งกําหนดให้รับได้โดยชอบ 

          4.2 การแสดงด้วยคําพูดหรือกิริยาอาการว่าประสงค์จะได้รับเงินหรือผลประโยชน์ อื่นใดเป็นการตอบแทนในการปฏิบัติหน้าที่ของตน

          4.3 การแสดงด้วยคําพูดหรือกิริยาอาการว่าไม่พอใจเนื่องจากการที่ตนปฏิบัติหน้าที่แล้ว ไม่ได้รับเงิน หรือไม่ได้รับประโยชน์ตอบแทนอื่นใดเป็นพิเศษจากคู่ความหรือผู้แทนหรือผู้มีส่วนได้เสียอื่นๆ ผู้ใดกระทําตามข้อห้ามข้างต้นจะถูกดําเนินการทางวินัยต่อไป


ข้อ ๕ ในการขายทอดตลาดทรัพย์สิน ต้องดําเนินการให้ตรงตามวัน เวลา สถานที่ ลําดับที่ปรากฏ ในประกาศขายทอดตลาดหรือบัญชีนัก หากมีการงดการขายทรัพย์สินใดแล้วถ้ามีการนําทรัพย์นั้น ออกมาขายอีกในวันเดียวกัน หรือขายทรัพย์สินไม่ตรงตามลําดับในประกาศหรือบัญชีนัด อันทําให้ เกิดความเสียหายแก่ราชการ หรือปรากฏพฤติกรรมที่ส่อไปในทางทุจริต จะถูกดําเนินการทางวินัยอย่างร้ายแรง ทั้งนี้ให้ผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค ผู้อํานวยการสํานักงานบังคับคดีจังหวัดหรือสาขากวดขันแลโดยเคร่งครัด หากมีการกระทําดังกล่าว เกิดขึ้นให้ถือว่ามีความผิดด้วย

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                              สั่ง ณ วันที่ 8 มิถุนายน พ.ศ. 2548

 

                                                                                                 (ลงชื่อ)  ไกรสร บารมีอวยชัย

                                                                                                   (นายไกรสร บวรมีอวยชัย)

                                                                                                        อธิบดีกรมบังคับคดี
คําสั่งกรมบังคับคดี

ที่ 57/2547

เรื่อง การรายงานจากเพื่อขอยกเลิกการล้มละลาย

-------------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์เกี่ยวกับการรายงานศาลเพื่อขอ ยกเลิกการล้มละลายเป็นไปด้วยความเรียบร้อยเหมาะสม และมีประสิทธิภาพยิ่งขึ้น จึงมีคําสั่งดังต่อไปนี้ 


ข้อ ๑ ให้ยกเลิกคําสั่งกรมบังคับคดีที่ 267/2522 เรื่อง การกําหนดเงินค่าเลี้ยงชีพแก่ลูกหนี้และการวางเงิน ประกันค่าใช้จ่ายในคดีล้มละลาย ลงวันที่ 22 ตุลาคม 2522 ข้อ 4 และข้อ 5 คําสั่งกรมบังคับคดีที่ 41/2523 เรื่อง การปฏิบัติหน้าที่เกี่ยวกับการรายงานศาลเพื่อขอยกเลิกการล้มละลาย ลงวันที่ 22 กุมภาพันธ์ 2523 และค่าสั่งกรมบังคับคดีที่ 3072540 เรื่อง การปฏิบัติหน้าที่ของเจ้าพนักงานพิทักษ์ทรัพย์และเจ้าพนักงาน บังคับคดีในส่วนภูมิภาค ลงวันที่ 18 มิถุนายน 2540 ข้อ 13


ข้อ ๒ คดีล้มละลายเรื่องใดซึ่งอยู่ในหลักเกณฑ์ที่จะรายงานศาลขอยกเลิกการล้มละลาย ตามพระราช บัญญัติล้มละลาย พุทธศักราช 2483 มาตรา 135 ได้ ให้เจ้าพนักงานพิทักษ์ทรัพย์สอบถามกองคลัง เพื่อทราบเกี่ยวกับจํานวนค่าใช้จ่ายที่จะต้องใช้ในการค่าเนินการในเรื่องนี้

          หากได้รับแจ้งว่าเงินในคดีไม่มี หรือมีไม่พอ หรือมีค่าธรรมเนียมและค่าใช้จ่ายที่ลูกหนี้ ผู้ล้มละลาย หรือเจ้าหนี้ผู้เป็นโจทก์ค้างชําระให้เจ้าพนักงานพิทักษ์ทรัพย์แจ้งลูกหนี้ผู้ล้มละลาย หรือ เจ้าหนี้ ผู้เป็นโจทก์ หรือโจทก์ทราบเพื่อนํามาชําระต่อเจ้าพนักงานพิทักษ์ทรัพย์ ก่อนที่เจ้าพนักงานพิทักษ์ทรัพย์จะ รายงานศาลยกเลิกการล้มละลาย


ข้อ ๓ การขอยกเลิกการล้มละลายตามข้อ 2 ให้เจ้าพนักงานพิทักษ์ทรัพย์รายงานขออนุญาตต่อผู้อํานวยการ กองบังคับคดีล้มละลาย เพื่อขออนุญาตรายงานศาลขอยกเลิกการล้มละลาย


ข้อ ๔ สําหรับคดีล้มละลายในส่วนภูมิภาค ให้เจ้าพนักงานพิทักษ์ทรัพย์รายงานผู้อํานวยการสํานักงาน บังคับคดีจังหวัด


ข้อ ๕ ในกรณีขอยกเลิกการล้มละลายตามมาตรา 135(4) หากล้มละลายหรือผู้มีส่วนได้เสียไม่น่าเงิน ค่าใช้จ่ายมาช้าระต่อเจ้าพนักงานที่ทักษ์ทรัพย์ ให้เจ้าพนักงานพิทักษ์ทรัพย์รายงานผู้อํานวยการกองบังคับคดี ล้มละลายหรือผู้อํานวยการสํานักงานบังคับคดีจังหวัด เพื่อพิจารณาสั่งดําเนินการปลดเผาสํานวนตามระเบียบ กระทรวงยุติธรรมว่าด้วยการเก็บรักษาและทําลายสมุดบัญชีดวงตราเอกสาร และสํานวนในกรมบังคับคดี พ.ศ. 2519 และที่แก้ไขเพิ่มเติม

          ทั้งนี้ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                                           สั่ง ณ วันที่ 19 กุมภาพันธ์ 2547

 

                                                                                                          (ลงชื่อ)  ไกรสร บารมีอวยชัย

                                                                                                          (นายไกรสร บารมีอวยชัย)

                                                                                                                อธิบดีกรมบังคับคดี
คําสั่งกรมบังคับคดี

ที่ 569 /2547

เรื่อง การออกเสียงลงคะแนนเพื่อพิจารณาเลือกผู้ทําแผน

----------------------------

          ด้วยเมื่อศาลมีคําสั่งให้เจ้าพนักงานพิทักษ์ทรัพย์เรียกประชุมเจ้าหนี้เพื่อพิจารณาเลือกว่า บุคคลใดสมควรเป็นผู้ทําแผน อาจเป็นกรณีที่มีผู้เสนอชื่อผู้ทําแผนหลายราย หรืออาจเป็นกรณีที่ศาลเห็นว่า บุคคลที่ผู้ร้องขอเสนอไม่สมควรเป็นผู้ทําแผน และถึงแม้ที่ประชุมเจ้าหนี้จะมีมติเลือกผู้ทําแผนได้ ศาลก็มี ดุลยพินิจที่จะตั้งบุคคลดังกล่าวเป็นผู้ทําแผนหรือไม่ก็ได้ ดังนั้น เพื่อให้การปฏิบัติหน้าที่ของเจ้าพนักงาน พิทักษ์ทรัพย์ในการประชุมเจ้าหนี้เพื่อพิจารณาเลือกผู้ทําแผนเป็นไปด้วยความเรียบร้อย และมีประสิทธิภาพ ยิ่งขึ้น จึงมีคําสั่งต่อไปนี้


ข้อ ๑ ในกรณีที่มีผู้ถูกเสนอชื่อเป็นผู้ทําแผนหลายราย ให้เจ้าพนักงานพิทักษ์ทรัพย์แจ้งให้เจ้าหนี้ ที่มาในการประชุมเจ้าหนี้เพื่อพิจารณาเลือกผู้ทําแผนทราบและให้ออกเสียงลงคะแนนว่าจะเลือกบุคคลใดเป็นผู้ทําแผน


ข้อ ๒ ในกรณีที่มีผู้ถูกเสนอชื่อเป็นผู้ทําแผนเพียงรายเดียว ให้เจ้าพนักงานพิทักษ์ทรัพย์แจ้งให้ เจ้าหนี้ที่มาในการประชุมเจ้าหนี้เพื่อพิจารณาเลือกผู้ทําแผนทราบและให้ออกเสียงลงคะแนนว่าจะเลือกหรือไม่เลือกบุคคลดังกล่าวเป็นผู้ทําแผน


ข้อ ๓ ให้เจ้าพนักงานพิทักษ์ทรัพย์รายงานผลการประชุมเพื่อพิจารณาเลือกผู้ทําแผนต่อศาล ภายในสามวันนับแต่วันประชุมเพื่อให้ศาลพิจารณาและมีคําสั่งต่อไป

          ทั้งนี้ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 15 ธันวาคม 2547

 

                                                                                            (ลงชื่อ)  ไกรสร บารมีอวยชัย

                                                                                            (นายไกรสร บารมีอวยชัย)

                                                                                                  อธิบดีกรมบังคับคดี
คําสั่งกรมบังคับคดี

ที่ 183/2547

เรื่อง การแบ่งทรัพย์สิน และการขอขยายระยะเวลาแบ่งทรัพย์สินในคดีล้มละลาย

-------------------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์เกี่ยวกับการบังคับคดีล้มละลายเป็นไปด้วยความเรียบร้อยเหมาะสม และมีประสิทธิภาพยิ่งขึ้น จึงมีคําสั่งดังต่อไปนี้ 


ข้อ ๑ ให้ยกเลิกคําสั่งกรมบังคับคดีที่ 159/2521 เรื่อง การปฏิบัติหน้าที่ของเจ้าพนักงานพิทักษ์ทรัพย์ เกี่ยวกับการบังคับคดีล้มละลายในส่วนกลางและส่วนภูมิภาค ลงวันที่ 9 ตุลาคม 2521 คําสั่งกรมบังคับคดีที่ 192/2544 เรื่อง เร่งรัดการปฏิบัติหน้าที่ของเจ้าพนักงานพิทักษ์ทรัพย์ ลงวันที่ 30 เมษายน 2544 และคําสั่ง กรมบังคับคดีที่ 307/2540 เรื่อง การปฏิบัติหน้าที่ของเจ้าพนักงานพิทักษ์ทรัพย์และเจ้าพนักงานบังคับคดีใน ส่วนภูมิภาค ลงวันที่ 18 มิถุนายน 2540 ข้อ 2.1


ข้อ ๒ การแบ่งทรัพย์สินในคดีล้มละลายให้กระทําทุกระยะเวลาหกเดือนนับแต่วันที่ศาลพิพากษาให้ลูกหนี้ ล้มละลาย ถ้าไม่อาจกระทําการแบ่งทรัพย์สินได้ตามกําหนดเวลาดังกล่าว ให้เจ้าพนักงานพิทักษ์ทรัพย์รายงาน ขออนุญาตขยายระยะเวลาแบ่งทรัพย์สินตามลําดับชั้นเสนออธิบดีกรมบังคับคดี หรือรองอธิบดีผู้ได้รับมอบหมาย ก่อนกําหนดการรายงานศาลขออนุญาตขยายเวลาตามมาตรา 124 แห่งพระราชบัญญัติล้มละลาย พุทธศักราช 2483 ไม่น้อยกว่า 20 วัน ทุกครั้ง

          การรายงานขออนุญาตขยายระยะเวลาแบ่งทรัพย์สินในส่วนภูมิภาคให้รายงานต่อผู้อํานวยการ สํานักงานบังคับคดีและวางทรัพย์ภูมิภาค


ข้อ ๓ เมื่อเจ้าพนักงานพิทักษ์ทรัพย์เห็นว่าจํานวนเงินที่รวบรวมได้พอที่จะทําการแบ่งให้กับเจ้าหนี้ได้ โดยไม่เป็นการฝ่าฝืนมาตรา 128 แห่งพระราชบัญญัติล้มละลาย พุทธศักราช 2483 แล้ว ให้เจ้าพนักงาน พิทักษ์ทรัพย์ส่งสํานวนคดีนั้นให้กองคํานวณและเฉลี่ยทรัพย์ดําเนินการแบ่งทรัพย์สินให้แก่บรรดาเจ้าหนี้ โดยเร็วที่สุด


ข้อ ๔ ในกรณีที่เจ้าพนักงานพิทักษ์ทรัพย์รวบรวมทรัพย์สินได้เป็นเงินสดตั้งแต่ 50,000 บาทขึ้นไป ให้เจ้าพนักงานพิทักษ์ทรัพย์รีบดําเนินการแบ่งเงินดังกล่าวให้แก่บรรดาเจ้าหนี้ทันที


ข้อ ๕ เหตุในการรายงานขอขยายระยะเวลาแบ่งทรัพย์สินในแต่ละครั้งต้องแสดงให้เห็นถึงความคืบหน้า ในการปฏิบัติงานของเจ้าพนักงานพิทักษ์ทรัพย์โดยมิใช่เหตุเดียวกันกับที่ได้เคยแสดงไว้แล้วในครั้งก่อน


ข้อ ๖ การติดต่อประสานงานกับหน่วยงานภายในกรมบังคับคดี เช่นระหว่างเจ้าพนักงานพิทักษ์ทรัพย์ กับเจ้าพนักงานบังคับคดีหรือเจ้าหน้าที่อื่นที่เกี่ยวข้อง หรือระหว่างส่วนกลางและส่วนภูมิภาค ให้ใช้วิธีติดต่อ ประสานงานกันภายในแทนการติดต่อทางหนังสือ แล้วจดรายงานเจ้าพนักงานไว้เป็นหลักฐาน หรือใช้วิธีติดต่อ ทางสื่ออิเลคโทรนิคต่าง ๆ ที่รวดเร็วและสะดวกที่สุด

          ทั้งนี้ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                                      สั่ง ณ วันที่ 20 พฤษภาคม พ.ศ. 2547

 

                                                                                                          (ลงชื่อ)  ไกรสร บารมีอวยชัย

                                                                                                            (นายไกรสร บารมีอวยชัย)

                                                                                                                อธิบดีกรมบังคับคดี
คําสั่งนายทะเบียน

ที่ 13/2544

เรื่อง แก้ไขเปลี่ยนแปลง พิกัดอัตราเบี้ยประกันอัคคีภัย

-------------------------------------------

          ด้วยอัตราเบี้ยประกันอัคคีภัยที่ใช้อยู่ในปัจจุบันได้ถือปฏิบัติติดต่อกันมาตั้งแต่ปี พ.ศ. 2540 ดังนั้น เพื่อให้เกิดความเหมาะสมสอดคล้องกับสภาพการณ์ที่แท้จริงในปัจจุบัน ให้เกิดความเป็นธรรมต่อผู้เอาประกันภัยและผู้รับประกันภัยยิ่งขึ้น อาศัยอํานาจตามความใน มาตรา 30 วรรค 2 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังต่อไปนี้


ข้อ ๑ ให้แก้ไขเปลี่ยนแปลงพิกัดอัตราเบี้ยประกันอัคคีภัย ปี 2540 เฉพาะในส่วนของอัตราเบี้ยประกันอัคคีภัยสําหรับเขตอันตราย อัตราเบี้ยประกันภัยส่วนภูมิภาคซึ่งมิใช่เป็นภัยโดดเดี่ยวและอัตราเบี้ยประกันอัคคีภัยตามลักษณะของภัยให้เป็นไปตามอัตราเบี้ยประกันอัคคีภัยที่แนบท้ายคําสั่งนี้


ข้อ ๒ คําสั่งนี้ให้บังคับใช้สําหรับกรมธรรม์ประกันอัคคีภัย และกรมธรรม์ประกันอัคคีถัยสําหรับที่อยู่อาศัย ที่เริ่มให้ความคุ้มครองตั้งแต่วันที่ 1 พฤศจิกายน 2544 เป็นต้นไป


ผู้มีอํานาจลงนาม - สั่ง ณ วันที่ 28 สิงหาคม พ.ศ. 2544

นรวัฒน์  สุวรรณ

อธิบดีกรมการประกันภัย

นายทะเบียน
คําสั่งนายทะเบียน

ที่ 10/2544

เรื่อง การเปลี่ยนแปลงอัตราเบี้ยประกันภัยสําหรับการประกันภัยรถ

ตามพระราชบัญญัติคุ้มครองผู้ประสบภัยจากรถ พ.ศ. 2535

---------------------------------------

          ตามที่ นายทะเบียนได้มีคําสั่งนายทะเบียน เรื่อง การเปลี่ยนแปลงอัตราเบี้ยประกันภัยสําหรับการประกันภัยรถ ตามพระราชบัญญัติคุ้มครองผู้ประสบภัยจากรถ พ.ศ. 2535 ลงวันที่ 9 มกราคม 2541 ไปแล้ว นั้น

          เพื่อส่งเสริมให้รถเข้าสู่ระบบการประกันภัยรถภาคบังคับ และสนองรับนโยบายการฟื้นตัวทางเศรษฐกิจ อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงให้เปลี่ยนแปลงอัตราเบี้ยประกัน สําหรับการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ที่กําหนดไว้ในประกาศนายทะเบียนข้างต้นเสียใหม่ ให้เป็นไปตามอัตราเบี้ยประกันภัยสูงสุดไม่รวมภาษีอากร สําหรับการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ดังปรากฏรายละเอียดตามเอกสารแนบท้ายคําสั่งนี้ จํานวน 1 แผ่น

          คําสั่งนี้ให้มีผลบังคับใช้สําหรับกรมธรรม์ประกันภัยที่มีระยะเวลาประกันภัยเริ่มต้น ตั้งแต่วันที่ 1 กรกฎาคม 2544 เป็นต้นไป


ผู้มีอํานาจลงนาม - สั่ง ณ วันที่ 13 มิถุนายน พ.ศ. 2544

นรวัฒน์  สุวรรณ

อธิบดีกรมการประกันภัย

นายทะเบียน
คําสั่งนายทะเบียน

ที่ 9/2544

เรื่อง แก้ไข เพิ่มเติมแบบรายงานการประกันภัยรถยนต์ภาคสมัครใจ

-------------------------------------------

          ตามที่ คณะกรรมการพิจารณาวางระบบจัดเก็บข้อมูลและปรับปรุงอัตราเบี้ยประกันภัยรถยนต์ได้แต่งตั้งคณะอนุกรรมการกําหนดแนวทางการปรับปรุงอัตราเบี้ยประกันภัยรถยนต์ภาคสมัครใจ เพื่อพิจารณาทบทวนแบบรายการข้อมูลประกันภัยรถยนต์ที่แนบท้ายคําสั่งนายทะเบียน ที่ 8/2543 ลงวันที่ 28 เมษายน 2543 เพื่อให้ได้ข้อมูลที่ถูกต้อง ครบถ้วน และการปฏิบัติของแต่ละบริษัทประกันภัยเป็นไปในแนวทางเดียวกัน นั้น

          บัดนี้ การพิจารณาทบทวนแบบรายการข้อมูลดังกล่าวได้แล้วเสร็จ จึงอาศัยอํานาจตามความในมาตรา 49 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งให้แก้ไขเพิ่มเติมแบบรายการข้อมูลประกันภัยรถยนต์ภาคสมัครใจ ที่แนบท้ายคําสั่งนายทะเบียน ที่ 8/2543 ลงวันที่ 28 เมษายน 2543 ดังต่อไปนี้


ข้อ ๑ ยกเลิกตารางที่ 5 ประเภทกรมธรรม์ และตารางที่ 6 แบบกรมธรรม์


ข้อ ๒ ให้แก้ไขข้อความที่แนบท้ายคําสั่งนี้ เฉพาะรายการดังต่อไปนี้และให้ใช้ข้อความที่แก้ไขใหม่แทน (เอกสารแนบ)

          2.1) ตารางรายละเอียดองค์ประกอบของแบบรายการกรมธรรม์ภาคสมัครใจ ลําดับที่ 8, 9, 12, 15, 16, 17, 20, 21, 52, 54, 61 และ 67

          2.2) ตารางรายละเอียดองค์ประกอบของแบบรายการรายละเอียดอุบัติเหตุ ลําดับที่ 11, 14, 21 และ 33

          2.3) ตารางรายละเอียดองค์ประกอบของแบบรายการรายประมาณการ/จ่ายค่าสินไหมทดแทน ตามความคุ้มครอง TPPD ลําดับที่ 12

          2.4) ตารางรายละเอียดองค์ประกอบของแบบรายการรายประมาณการ/จ่ายค่าสินไหมทดแทน ตามความคุ้มครอง TPBI ลําดับที่ 8, 10 และ 11

          2.5) ตารางรายละเอียดองค์ประกอบของแบบรายการรายประมาณการ/จ่ายค่าสินไหมทดแทน ตามความคุ้มครอง รย. 01, 02, 03 ลําดับที่ 8, 10 และ 11


ข้อ ๓ ตารางที่ 9 รหัสอาชีพ ให้เพิ่มข้อความคํานิยามหรือความหมายเพิ่มเติม (เอกสารแนบ)

ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 12 มิถุนายน พ.ศ. 2544

นรวัฒน์ สุวรรณ

อธิบดีกรมการประกันภัย

นายทะเบียน
คําสั่งนายทะเบียน

ที่ 6/2544

เรื่อง ให้บริษัทประกันวินาศภัยส่งแบบ

รายการผลการตรวจสอบทะเบียนผู้ถือหุ้น

-------------------------------------------------

          ตามที่นายทะเบียนได้กําหนดแบบรายการผลการตรวจสอบทะเบียนผู้ถือหุ้นเพื่อให้บริษัทปฏิบัติตามมาตรา 11 แห่งพระราชบัญญัติประกันวินาศภัย พ.ศ. 2535 เพื่อให้บริษัทส่งแบบรายการดังกล่าวแจ้งให้นายทะเบียนทราบก่อนการประชุมผู้ถือหุ้นทุกคราว นั้น

          อาศัยอํานาตามความในมาตรา 49 แห่งพระราชบัญญัติประกันวินาศภัย พ.ศ. 2535 จึงให้บริษัทส่งแบบรายการตรวจสอบทะเบียนผู้ถือหุ้นต่อนายทะเบียนภายในสามสิบวันนับแต่วันที่บริษัทตรวจสอบทะเบียนผู้ถือหุ้น


ผู้มีอํานาจลงนาม - สั่ง ณ วันที่ 21 มีนาคม พ.ศ. 2544

นรวัฒน์  สุวรรณ

นายทะเบียน